Elon Musk: Tesla var en måned fra konkurs

Tesla er en af de mægtigste elbilselskaber og en af de mest værdifulde bilproducenter overhovedet, målt på aktieværdien. Men det er ikke længe siden at selskabet have store økonomiske problemer. Faktisk var Tesla bare en måned fra at være tvunget til at erklære sig konkurs, da Model 3 skulle på markedet. Det afslører Elon Musk i et tweet.

“Det nærmeste vi kom var en måned. Opstarten af Model 3 var et ekstremt stress og smerte i lang tid, fra midten af 2017 til midten af 2019. Helvede for produktion og logistik,” skriver han.

Selskabets blev dog heldigvis reddet af en kapitalindsprøjtning i starten af 2019. Pengene fik de fra investorer efter en demonstration af, hvordan fremtidens selvkørende Tesla-biler vil fungere.

Closest we got was about a month. The Model 3 ramp was extreme stress & pain for a long time — from mid 2017 to mid 2019. Production & logistics hell.
— Elon Musk (@elonmusk) November 3, 2020

Det er ikke nogen hemmelighed at Tesla havde udfordringer i perioden og kæmpede for at nå produktionsmålene for Model 3. Men Musk har aldrig tidligere afsløret, at virksomheden var så tæt på at måtte dreje nøglen om. Det sætter et tweet fra den 1. april 2018 i et helt nyt dystert lys. Heri jokede Musk om, at Tesla havde indgivet konkursbegæring. Det var en en aprilsnar, men åbenbart ikke så sjov som antaget …

Tesla Goes Bankrupt
Palo Alto, California, April 1, 2018 — Despite intense efforts to raise money, including a last-ditch mass sale of Easter Eggs, we are sad to report that Tesla has gone completely and totally bankrupt. So bankrupt, you can't believe it.
— Elon Musk (@elonmusk) April 1, 2018

Elon Musk: Tesla var en måned fra konkurs